CELEX: 32013D0260
Language: et
Date: 2013-05-31 00:00:00
Title: 2013/260/EL: Komisjoni otsus, 31. mai 2013 , meetme kohta, mida Saksamaa on võtnud vastavalt masinaid käsitleva Euroopa Parlamendi ja nõukogu direktiivi 2006/42/EÜ artiklile 11, millega keelatakse turule viia ettevõtja Regal Tools Co. Ltd. toodetud HV 0003 tüüpi mootorsaag (teatavaks tehtud numbri C(2013) 3125 all)  EMPs kohaldatav tekst

4.6.2013   
            
            
               ET
            
            
               Euroopa Liidu Teataja
            
            
               L 150/31
            
         KOMISJONI OTSUS,
   31. mai 2013,
   meetme kohta, mida Saksamaa on võtnud vastavalt masinaid käsitleva Euroopa Parlamendi ja nõukogu direktiivi 2006/42/EÜ artiklile 11, millega keelatakse turule viia ettevõtja Regal Tools Co. Ltd. toodetud HV 0003 tüüpi mootorsaag
   (teatavaks tehtud numbri C(2013) 3125 all)
   (EMPs kohaldatav tekst)
   (2013/260/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu direktiivi 2006/42/EÜ, (1) mis käsitleb masinaid, eriti selle artiklit 11,
   ning arvestades järgmist:
   
               (1)
            
            
               Kooskõlas direktiivi 2006/42/EÜ artikli 11 lõikega 2 teatasid Saksamaa ametiasutused komisjonile ja teistele liikmesriikidele meetmest, millega keelatakse turule viia ettevõtja Regal Tools Co. Ltd (Technology Industrial Park, Chengxin Road 223, Yongkang, Hiina) toodetud HV 0003 tüüpi mootorsaag, mida impordib ELi ettevõtja Bergner Europe GmbH (Am Seestern 18, 40547 Düsseldorf, Saksamaa).
            
         
               (2)
            
            
               Saksamaa ametiasutused võtsid meetme, sest mootorsaag ei vasta olulistele tervisekaitse- ja ohutusnõuetele, mis on sätestatud direktiivi 2006/42/EÜ I lisas (viitega asjaomasele Euroopa harmoneeritud standardile EN ISO 11681-1):
               
                           1.3.2.
                        
                        
                           purunemisoht töötamise ajal:
                           mootorsae esi- ja tagakäepidemed ei läbinud edukalt asjaomases Euroopa harmoneeritud standardis ette nähtud mehhaanilise tugevuse katset (EN ISO 11681-1:2008 – punkt 5.2.1);
                        
                     
                           1.7.4.
                        
                        
                           kasutusjuhend:
                           kasutusjuhend ei sisaldanud tootja ärinime ja täielikku aadressi (1.7.4.2 a), EÜ vastavusdeklaratsiooni (1.7.4.2 c), masina üldkirjeldust (1.7.4.2 d), teavet tekitatava õhumüra kohta (1.7.4.2 u) ja vibratsiooni kohta (2.2.1.1);
                        
                     
                           2.3 c)
                        
                        
                           automaatpidur:
                           mootorsaag ei peatunud piisavalt lühikese aja jooksul pärast manuaalse ketipiduri aktiveerimist ega ka sellistel tingimustel, millistel tavaliselt aktiveeruks automaatne ketipidur (EN ISO 11681-1:2008 – punktid 5.5.1 ja 5.5.2).
                        
                     
         
               (3)
            
            
               Saksamaa ametivõimud täheldasid, et kuigi mootorsael oli CE-märgis, ei olnud sellega kaasas EÜ vastavusdeklaratsiooni, mille on koostanud ja millele on alla kirjutanud tootja või tema volitatud esindaja, nagu on nõutud direktiivi 2006/42/EÜ artikli 5 lõike 1 punktis e. Samuti märkisid ametiasutused, et kuigi kantavad mootorsaed kuuluvad direktiivi IV lisas loetletud masinate hulka, mille suhtes kohaldatakse ühte artikli 12 lõikes 3 või 4 osutatud vastavushindamise menetlustest, ei olnud HV 0003 tüüpi mootorsae puhul esitatud tõendeid selle kohta, et nimetatud menetlus oleks läbi viidud.
            
         
               (4)
            
            
               Teatega koos esitati kontrolliaruanne, mille oli koostanud Deutsche Prüf- und Zertifizierungsstelle für Land- und Forsttechnik GbR.
            
         
               (5)
            
            
               Kooskõlas direktiivi 2006/42/EÜ artikli 11 lõikes 3 osutatud menetlusega kirjutas komisjon tootjale ja importijale ning palus neil esitada märkused Saksa ametiasutuste võetud meetme kohta.
            
         
               (6)
            
            
               Tootjalt ei ole vastust saadud. Importija teatas komisjonile, et mootorsae müük on lõpetatud ja ta ei impordi enam seda tüüpi mootorsaagi.
            
         
               (7)
            
            
               Saksamaa ametiasutuste esitatud tõendite uurimine kinnitab, et ettevõtja Regal Tools Co. Ltd. toodetud HV 0003 tüüpi mootorsaag ei vasta direktiivi 2006/42/EÜ olulistele tervisekaitse- ja ohutusnõuetele ning et see mittevastavus põhjustab kasutajate jaoks tõsist vigastuste ohtu,
            
         ON VASTU VÕTNUD KÄESOLEVA OTSUSE:
   Artikkel 1
   Saksa ametiasutuste võetud meede, millega keelatakse turule viia ettevõtja Regal Tools Co. Ltd. toodetud HV 0003 tüüpi mootorsaag, on põhjendatud.
   Artikkel 2
   Käesolev otsus on adresseeritud liikmesriikidele.
   
      Brüssel, 31. mai 2013
      
         
            Komisjoni nimel
         
         
            asepresident
         
         Antonio TAJANI
      
   
   
      (1)  ELT L 157, 9.6.2006, lk 24.